《乙卯正月别子融》
宋代·陈文蔚

相逢便欲作归谋，为子殷勤一日留。
山好不妨和雨看，水平重得绕湖游。
酒须更放微醺饮，诗亦无劳着意求。
别去不愁山水隔，兴来径理雪中舟。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。